Document ID: /fineweb-2-swissfilter-quality_10-filterrobots/filtered/01554.jsonl.gz/60

Парох Бране Сарић
Бране Сарић, рођен 28. септембра 1979. године у Прњавору, Реп. Српска, од оца Рајка и мајке Живане (рођ. Ђукић) као прво од троје дјеце. До своје седме године живота живи у Печенег Илови, општина Прњавор. Прва три разреда основне школе похађа у Слатини, општина Лакташи, а остатак основног образовања у Кројцлингену, Швајцарска.
По завршетку основне школе уписује средњу електротехничку школу у истом граду коју успјешно завршава 2000. године.
Исте године одлази у отаџбину на одслужење обавезног деветомјесечног војног рока у тадашњу ВРС.
Након одслуженог војног рока се враћа у Швајцарску и запошљава се. Двије године касније упознаје своју супругу Блажану (рођ. Илић) са којом ступа након кратког времена у брак. Прво дијете, Марија се рађа 2005. године, друго Милица 2006. године.
По благослову тадашњег Епископа средњоевропског Г. Констанитина, 2006. године уписује основне богословске студије на Православном Богословском Факултету „Свети Василије Острошки“ у Фочи, Реп. Српска.
Треће дијете, Софија се рађа 2008. године.
У трећој години факултета, 30. маја 2009. године бива рукоположен у чин ђакона при Светоуспењској Цркви у Цириху.
Основне богословске студије на поменутом факултету успјешно завршава 2011. године.
По благослову тадашњег Епископа администратора аустијско-швајцарског Г. Иринеја, уписује мастер студије, смјер Патрологија на Теолошком Факултету Унивезитета у Фрибургу, Швајцарска.
Доласком Епархијског Архијереја аустријско-швајцарског Г. Андреја, прекида поменуте мастер студије и активно саслужује са новим Епископом на скоро свим Архијерејским Литургијама широм Швајцарске.
Четврто дијете, Христина се рађа 2014. године.
Милошћу Божијом и Благословом Епископа аустријско-швајцарског Г. Андреја бива рукоположен у чин свештеника 2. октобра 2016. године у храму Преподобног Симона монаха у Санкт Галену за парохију санктгаленску у којој служи до данас.